CELEX: 32022R0188
Language: et
Date: 2022-02-10 00:00:00
Title: Komisjoni rakendusmäärus (EL) 2022/188, 10. veebruar 2022, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule külmutatud, kuivatatud ja pulbristatud kujul toakilk (Acheta domesticus) ning muudetakse komisjoni rakendusmäärust (EL) 2017/2470 (EMPs kohaldatav tekst)

11.2.2022   
               
               
                  ET
               
               
                  Euroopa Liidu Teataja
               
               
                  L 30/108
               
            
         KOMISJONI RAKENDUSMÄÄRUS (EL) 2022/188,
         10. veebruar 2022,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule külmutatud, kuivatatud ja pulbristatud kujul toakilk (Acheta domesticus) ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.
                  
               
                     (2)
                  
                  
                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.
                  
               
                     (3)
                  
                  
                     28. detsembril 2018 esitas ettevõtja Fair Insects B.V. (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lasta uuendtoiduna liidu turule külmutatud, kuivatatud ja pulbristatud kujul toakilk (Acheta domesticus). Taotluses taotleti, et kogu toakilk Acheta domesticus oleks külmutatud, kuivatatud ja pulbristatud (jahvatatud) kujul, mida saaks kasutada suupistete ja toidu koostisosana mitmetes üldelanikkonnale mõeldud toiduainetes.
                  
               
                     (4)
                  
                  
                     Taotleja esitas komisjonile taotluse konfidentsiaalsete teadusandmete kaitsmiseks seoses järgmiste taotluse toetuseks esitatud andmetega: tootmisprotsessi üksikasjalik kirjeldus (3); põhikoostisaine analüüside tulemused (4); saasteainete analüütilised andmed (5); stabiilsusuuringute tulemused (6); mikrobioloogiliste parameetrite analüütilised andmed (7); äriühingu uuendtoidu müügiandmed (8); genotoksilisuse uuringuks tehtud uuendtoidu lahustuvuse katse tulemused (9); valgu seeduvuse kohta tehtud uuringute tulemused (10); tsütotoksilisuse/rakulise toksilisuse uuring (11).
                  
               
                     (5)
                  
                  
                     Vastavalt määruse (EL) 2015/2283 artikli 10 lõikele 3 konsulteeris komisjon Euroopa Toiduohutusametiga (edaspidi „toiduohutusamet“) 4. septembril 2019 ja palus esitada teadusliku arvamuse külmutatud ja kuivatatud toakilgi (Acheta domesticus) kui uuendtoidu hindamise põhjal.
                  
               
                     (6)
                  
                  
                     7. juulil 2021 võttis toiduohutusamet kooskõlas määruse (EL) 2015/2283 artikliga 11 vastu teadusliku arvamuse „Safety of frozen and dried formulations from whole crickets (Acheta domesticus) as a novel food pursuant to Regulation (EU) 2015/2283 (12)“.
                  
               
                     (7)
                  
                  
                     Toiduohutusamet jõudis oma arvamuses järeldusele, et külmutatud, kuivatatud ja pulbristatud kujul toakilk Acheta domesticus on kavandatud kasutusviiside ja koguste juures ohutu. Seepärast annab toiduohutusameti arvamus piisava aluse väita, et külmutatud, kuivatatud ja pulbristatud kujul toakilk Acheta domesticus vastab hindamise läbinud kasutustingimuste puhul määruse (EL) 2015/2283 artikli 12 lõike 1 kohastele turulelaskmise tingimustele.
                  
               
                     (8)
                  
                  
                     Oma arvamuses järeldas toiduohutusamet väheste avaldatud tõendite põhjal, mis käsitlesid laiemalt putukatega seotud toiduallergiat, milles ebakindlalt seostati toakilgi Acheta domesticus’e tarbimist mitme anafülaksiajuhtumiga, ning tuginedes tõenditele, millest nähtus, et toakilk Acheta domesticus sisaldab mitmeid potentsiaalselt allergeenseid valke, et selle uuendtoidu tarbimine võib põhjustada sensibiliseerumist toakilgi Acheta domesticus’e valkude suhtes. Toiduohutusamet soovitas täiendavalt uurida toakilgi Acheta domesticus’e allergeensust.
                  
               
                     (9)
                  
                  
                     Toiduohutusameti soovituse järgimiseks uurib komisjon praegu võimalusi vajalike teadusuuringute tegemiseks toakilgi Acheta domesticus’e allergeensuse kohta. Kuni toiduohutusamet ei ole uuringu käigus kogutud andmeid hinnanud ja võttes arvesse, et seni ei ole veenvad tõendid, mis otseselt seostavad toakilgi Acheta domesticus’e tarbimist esmase sensibiliseerumise ja allergia juhtumitega, leiab komisjon, et liidu lubatud uuendtoitude loetellu ei tohiks lisada konkreetseid märgistamisnõudeid seoses võimalusega, et toakilk Acheta domesticus võib põhjustada esmast sensibiliseerumist.
                  
               
                     (10)
                  
                  
                     Toiduohutusamet leidis oma arvamuses ka, et külmutatud, kuivatatud ja pulbristatud kujul toakilgi Acheta domesticus’e tarbimine võib põhjustada koorikloomade, limuste ja lestade suhtes tundlikel inimestel allergilisi reaktsioone. Lisaks märkis toiduohutusamet, et uuendtoitu võib sattuda veel allergeene, kui neid allergeene leidub putukatele söödetud substraadis. Seepärast on asjakohane, et tarbijale kättesaadavaks tehtud külmutatud, kuivatatud ja pulbristatud kujul toakilk Acheta domesticus ning seda sisaldav toit märgistatakse asjakohaselt vastavalt määruse (EL) 2015/2283 artikli 9 nõuetele.
                  
               
                     (11)
                  
                  
                     Toiduohutusamet märkis oma teaduslikus arvamuses, et tema järeldus uuendtoidu ohutuse kohta põhines tootmisprotsessi üksikasjalikul kirjeldusel, põhikoostisaine analüüside tulemustel, saasteainete analüütilistel andmetel, stabiilsusuuringute tulemustel, mikrobioloogiliste parameetrite analüütilistel andmetel, äriühingu uuendtoidu müügiandmetel, genotoksilisuse uuringuks tehtud uuendtoidu lahustuvuse katse tulemustel, valgu seeduvuse kohta tehtud uuringute tulemustel ja tsütotoksilisuse/rakulise toksilisuse uuringul ning toiduohutusamet märkis ka, et ta ei oleks saanud sellisele järeldusele jõuda ilma taotleja toimikus sisalduvate avaldamata uuringuaruannete andmeteta.
                  
               
                     (12)
                  
                  
                     Komisjon palus taotlejal täiendavalt selgitada põhjendust, mis on esitatud seoses nende andmete konfidentsiaalsuse kaitsmisega, ning selgitada nende andmete kasutamise ainuõiguse taotlemist kooskõlas määruse (EL) 2015/2283 artikli 26 lõike 2 punktiga b.
                  
               
                     (13)
                  
                  
                     Taotleja teatas, et taotluse esitamise ajal oli tal tootmisprotsessi üksikasjaliku kirjelduse, põhikoostisaine analüüside tulemuste, saasteainete analüütiliste andmete, stabiilsusuuringute tulemuste, mikrobioloogiliste parameetrite analüütiliste andmete, äriühingu uuendtoidu müügiandmete, genotoksilisuse uuringuks tehtud uuendtoidu lahustuvuse katse tulemuste, valgu seeduvuse kohta tehtud uuringute tulemuste ja tsütotoksilisuse/rakulise toksilisuse uuringust saadud andmete omandiõigus ja neile viitamise ainuõigus ning seega ei võiks kolmandad isikud nendele uuringutele seaduslikult juurde pääseda ega neid kasutada.
                  
               
                     (14)
                  
                  
                     Komisjon hindas kogu teavet, mille taotleja oli esitanud, ning leidis, et taotleja on piisavalt tõendanud vastavust määruse (EL) 2015/2283 artikli 26 lõike 2 nõuetele. Seetõttu ei tohiks toiduohutusamet viie aasta jooksul alates käesoleva määruse jõustumise kuupäevast kasutada ühegi järgneva taotleja hüvanguks põhikoostisaine analüüside tulemusi, saasteainete analüütilisi andmeid, stabiilsusuuringute tulemusi, mikrobioloogiliste parameetrite analüütilisi andmeid, äriühingu uuendtoidu müügiandmeid, genotoksilisuse uuringuks tehtud uuendtoidu lahustuvuse katse tulemusi, valgu seeduvuse kohta tehtud uuringute tulemusi ja tsütotoksilisuse/rakulise toksilisuse uuringuid, mis sisalduvad taotleja toimikus, millele toiduohutusamet tugines oma järelduses uuendtoidu ohutuse kohta ja ilma milleta ei oleks amet saanud uuendtoitu hinnata. Seega tuleks lubada ainult taotlejal lasta sel ajavahemikul liidu turule külmutatud, kuivatatud ja pulbristatud kujul toakilki (Acheta domesticus).
                  
               
                     (15)
                  
                  
                     Külmutatud, kuivatatud ja pulbristatud kujul toakilgi (Acheta domesticus) jaoks antud loa ja taotleja uuringus sisalduvatele andmete kasutamise ainuõiguse andmisega üksnes taotlejale ei takistata siiski teisi taotlejaid esitamast sama uuendtoidu turulelaskmiseks loataotlust, kui see põhineb loa andmist toetaval seaduslikult hangitud teabel.
                  
               
                     (16)
                  
                  
                     Seepärast tuleks rakendusmääruse (EL) 2017/2470 lisa vastavalt muuta.
                  
               
                     (17)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Käesoleva määruse lisas kirjeldatud külmutatud, kuivatatud ja pulbristatud kujul toakilk Acheta domesticus lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.
            
            
               2.   Viie aasta jooksul alates käesoleva määruse jõustumise kuupäevast võib lõikes 1 osutatud uuendtoitu liidus turule lasta ainult esmane taotleja,
               s.o äriühing Fair Insects B.V.;
               aadress: Industriestraat 3, 5107 NC Dongen, Madalmaad,
               välja arvatud juhul, kui mõni edasine taotleja saab kõnealuse uuendtoidu jaoks loa käesoleva määruse artikli 2 kohaselt kaitstud andmetele osutamata või Fair Insects B.V. nõusolekul.
            
            
               3.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.
            
         
         
            Artikkel 2
            Taotlustoimikus esitatud uuringuandmeid, mille alusel amet hindas artiklis 1 osutatud uuendtoitu ja mis taotleja väitel on konfidentsiaalsed ning milleta ei oleks selle uuendtoidu jaoks luba antud, ei kasutata viie aasta jooksul alates käesoleva määruse jõustumise kuupäevast äriühingu Fair Insects B.V. loata ühegi järgneva taotleja hüvanguks.
         
         
            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.
         
         
            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (3)  Fair Insects B.V. 2017 and 2019 (avaldamata).
         
            (4)  Fair Insects B.V. 2018 and 2019 (avaldamata).
         
            (5)  Fair Insects B.V. 2018 and 2019 (avaldamata).
         
            (6)  Fair Insects B.V. 2018 and 2019 (avaldamata).
         
            (7)  Fair Insects B.V. 2018 and 2019 (avaldamata).
         
            (8)  Fair Insects B.V. 2018 (avaldamata).
         
            (9)  Fair Insects B.V. 2018 (avaldamata).
         
            (10)  Fair Insects B.V. 2018 (avaldamata).
         
            (11)  Fair Insects B.V. 2018 and 2019 (avaldamata).
         
            (12)  Safety of frozen and dried formulations from whole crickets (Acheta domesticus) as a novel food pursuant to Regulation (EU) 2015/2283 (Külmutatud ja kuivatatud kujul toakilgi (Acheta domesticus) kui määruse (EL) 2015/2283 kohase uuendtoidu ohutus); EFSA Journal 2021:19(8):6779.
      
      
         
            LISA
            Rakendusmääruse (EL) 2017/2470 lisa muudetakse järgmiselt.
            
                        (1)
                     
                     
                        Tabelisse 1 („Lubatud uuendtoidud“) lisatakse järgmine kanne:
                        
                                    Lubatud uuendtoit
                                 
                                 
                                    Uuendtoidu kasutamise tingimused
                                 
                                 
                                    Täiendavad märgistuse erinõuded
                                 
                                 
                                    Muud nõuded
                                 
                                 
                                    Andmekaitse
                                 
                              
                                    „Külmutatud, kuivatatud ja pulbristatud kujul toakilk Acheta domesticus
                                       
                                    
                                 
                                 
                                    
                                       Määratud toidugrupp
                                    
                                 
                                 
                                    Piirnormid (g/100 g)
                                    (mida turustatakse sellisena või mis tuleb tootja juhendi kohaselt valmistada)
                                 
                                 
                                    
                                                1.
                                             
                                             
                                                Uuendtoidu nimetus seda sisaldava toiduaine märgistusel on sõltuvalt sellest, millisel kujul seda kasutatakse, külmutatud Acheta domesticus (toakilk), kuivatatud/pulbristatud Acheta domesticus (toakilk).
                                             
                                          
                                                2.
                                             
                                             
                                                Külmutatud, kuivatatud või pulbristatud Acheta domesticus’t (toakilk) sisaldava toidu märgistusel peab olema märge, et see koostisosa võib põhjustada allergilisi reaktsioone tarbijatele, kellel on teadaolevad allergiad koorikloomade, limuste ja nendest valmistatud toodete ning tolmulestade suhtes.
                                                See märge tuleb esitada koostisosade loetelu vahetus läheduses.
                                             
                                          
                                 
                                     
                                 
                                 
                                    Luba antud 3. märts 2022. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Fair Insects BV, Industriestraat 3, 5107 NC Dongen, Madalmaad.
                                    Andmekaitseperioodil võib kõnealust uuendtoitu liidus turule lasta üksnes äriühing Fair Insects BV, välja arvatud juhul, kui mõni hilisem taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalseid teaduslikke tõendeid või teadusandmeid kasutamata või äriühingu Fair Insects BV nõusolekul.
                                    Andmekaitse aegumise kuupäev: 3. märts 2027“
                                 
                              
                                    Külmutatud
                                 
                                 
                                    Kuivatatud või pulbristatud
                                 
                              
                                    Külmutatud, kuivatatud ja pulbristatud Acheta domesticus
                                    
                                 
                                 
                                     
                                 
                              
                                    Valgutooted, v.a lihaanaloogid
                                 
                                 
                                    40
                                 
                                 
                                    20
                                 
                              
                                    Saia-leivatooted
                                 
                                 
                                    30
                                 
                                 
                                    10
                                 
                              
                                    Pagaritooted, teraviljabatoonid ja täidisega pastatooted
                                 
                                 
                                    30
                                 
                                 
                                    15
                                 
                              
                                    Küpsised
                                 
                                 
                                    30
                                 
                                 
                                    8
                                 
                              
                                    Pastatooted (kuivad)
                                 
                                 
                                    3
                                 
                                 
                                    1
                                 
                              
                                    Supid ja supikontsentraadid või -pulbrid
                                 
                                 
                                    20
                                 
                                 
                                    5
                                 
                              
                                    Töödeldud kartulitooted; kaun- ja köögiviljapõhised road ja pasta- või pitsatooted
                                 
                                 
                                    15
                                 
                                 
                                    5
                                 
                              
                                    Maisijahul põhinevad suupisted
                                 
                                 
                                    40
                                 
                                 
                                    20
                                 
                              
                                    Õllelaadsed joogid, alkohoolsete jookide segud
                                 
                                 
                                    1
                                 
                                 
                                    1
                                 
                              
                                    Pähklid, õliseemned ja kikerherned
                                 
                                 
                                    40
                                 
                                 
                                    25
                                 
                              
                                    Kastmed
                                 
                                 
                                    30
                                 
                                 
                                    10
                                 
                              
                                    Lihavalmistised
                                 
                                 
                                    40
                                 
                                 
                                    16
                                 
                              
                                    Lihaanaloogid
                                 
                                 
                                    80
                                 
                                 
                                    50
                                 
                              
                                    Šokolaadikondiitritooted
                                 
                                 
                                    30
                                 
                                 
                                    10
                                 
                              
                                    Külmutatud hapendatud piimapõhised tooted
                                 
                                 
                                    15
                                 
                                 
                                    5
                                 
                              
                  
                        (2)
                     
                     
                        Tabelisse 2 („Spetsifikatsioonid“) lisatakse järgmine kanne:
                        
                                    Lubatud uuendtoit
                                 
                                 
                                    Spetsifikatsioon
                                 
                              
                                    „Külmutatud, kuivatatud ja pulbristatud kujul toakilk Acheta domesticus
                                       
                                    
                                 
                                 
                                    
                                       Kirjeldus/määratlus:
                                    
                                    Uuendtoit on toakilk kas tervikuna või külmutatud, kuivatatud ja pulbri kujul. Mõiste „toakilk“ viitab sugukonda Gryllidae kuuluva putukaliigi Acheta domesticus valmikutele.
                                    Uuendtoit on ette nähtud turustamiseks kolmel eri kujul: i) termiliselt töödeldud ja külmutatud terve A. domesticus (külmutatud AD); ii) termiliselt töödeldud ja külmkuivatatud A. domesticus (kuivatatud AD) ning iii) termiliselt töödeldud külmkuivatatud ja jahvatatud terve A. domesticus (terve AD pulber).
                                    Enne putukate külmutamisega surmamist on nõutav vähemalt 24-tunnine näljutusaeg, et valmikud vabaneksid soolesisust.
                                 
                              
                                    
                                       Omadused/koostis (külmutatud AD):
                                    
                                    Tuhk (massiprotsent): 0,6–1,2
                                    Niiskus (massiprotsent): 76–82
                                    Valk (N × 6,25) (massiprotsent): 12–21
                                    Seeduvad süsivesikud (massiprotsent): 0,1–2
                                    Rasv (massiprotsent): 3–12
                                    sellest küllastunud (massiprotsent): 36–45
                                    Peroksiidarv (Meq O2/kg rasvas): ≤ 5
                                    Kiudaine (massiprotsent): 0,8–3
                                    
                                        (*)Kitiin (massiprotsent): 0,7–3,0
                                    
                                       Raskmetallid:
                                    
                                    Plii: ≤ 0,05 mg/kg
                                    Kaadmium: ≤ 0,06 mg/kg
                                    
                                       Mükotoksiinid
                                    
                                    Aflatoksiinid (B1, B2, G1, G2 summa): ≤ 4 μg/kg
                                    Aflatoksiin B1 (μg/kg): ≤ 2
                                    Desoksünivalenool: ≤ 200 μg/kg
                                    Ohratoksiin A: ≤ 1 μg/kg
                                    
                                       Dioksiin ja dioksiinitaolised polüklooritud bifenüülid
                                    
                                    Dioksiinide ja dioksiinitaoliste polüklooritud bifenüülide summa UB, ( (**)WHO2005 PCDD/F-PCB-TEQ): ≤ 1,25 pg 1 g rasva kohta
                                    
                                       Mikrobioloogilised kriteeriumid:
                                    
                                    Aeroobsete mikroorganismide kolooniate üldarv: ≤ 105
                                        (***)CFU/g
                                    Pärm- ja hallitusseened: ≤ 100 CFU/g
                                    
                                       Escherichia coli: ≤ 50 CFU/g
                                    
                                       Salmonella spp.: 25 grammis ei leidu
                                    
                                       Listeria monocytogenes: 25 grammis ei leidu
                                    Sulfiteid redutseerivad anaeroobid: ≤ 30 CFU/g
                                    
                                       Bacillus cereus (eeldatav): ≤ 100 CFU/g
                                    Enterobakterid (eeldatav): < 100 CFU/g
                                    Koagulaaspositiivsed stafülokokid: ≤ 100 CFU/g
                                 
                                 
                                    
                                       Omadused/koostis (kuivatatud või pulbristatud AD):
                                    
                                    Tuhk (massiprotsent): 2,9–5,1
                                    Niiskus (massiprotsent): ≤ 5
                                    Valk (N × 6,25) (massiprotsent): 55–65
                                    Seeduvad süsivesikud (massiprotsent): 1–4
                                    Rasv (massiprotsent): 29–35
                                    sellest küllastunud (massiprotsent): 36–45
                                    Peroksiidarv (Meq O2/kg rasvas): ≤ 5
                                    Kiudaine (massiprotsent): 3–6
                                    
                                        (*)Kitiin (massiprotsent): 5,3–10,0
                                    
                                       Raskmetallid:
                                    
                                    Plii: ≤ 0,05 mg/kg
                                    Kaadmium: ≤ 0,06 mg/kg
                                    
                                       Mükotoksiinid
                                    
                                    Aflatoksiinid (B1, B2, G1, G2 summa): ≤ 4 μg/kg
                                    Aflatoksiin B1 (μg/kg): ≤ 2
                                    Desoksünivalenool: ≤ 200 μg/kg
                                    Ohratoksiin A: ≤ 1 μg/kg
                                    
                                       Dioksiin ja dioksiinitaolised polüklooritud bifenüülid
                                    
                                    Dioksiinide ja dioksiinitaoliste polüklooritud bifenüülide summa UB, ( (**)WHO2005 PCDD/F-PCB-TEQ): ≤ 1,25 pg 1 g rasva kohta
                                    
                                       Mikrobioloogilised kriteeriumid:
                                    
                                    Aeroobsete mikroorganismide kolooniate üldarv: ≤ 105 CFU/g
                                    Pärm- ja hallitusseened: ≤ 100 CFU/g
                                    
                                       Escherichia coli: ≤ 50 CFU/g
                                    
                                       Salmonella spp.: 25 grammis ei leidu
                                    
                                       Listeria monocytogenes: 25 grammis ei leidu
                                    Sulfiteid redutseerivad anaeroobid: ≤ 30 CFU/g
                                    
                                       Bacillus cereus (eeldatav): ≤ 100 CFU/g
                                    Enterobakterid (eeldatav): < 100 CFU/g
                                    Koagulaaspositiivsed stafülokokid: ≤ 100 CFU/g
                                 
                              
                  
               (*)  Erinevate analüüsimeetodite tõttu ei pruugi kiudained sisaldada kitiine.
            
               (**)  Polüklooritud dibensoparadioksiinide (PCDDd) ja polüklooritud dibensofuraanide (PCDFid) ning dioksiinitaoliste polüklooritud bifenüülide (PCBd) summaarse sisalduse ülempiir väljendatuna Maailma Terviseorganisatsiooni (WHO) toksilisuse ekvivalendina (kasutades WHO 2005. aasta toksilisuse ekvivalentfaktoreid).
            
               (***)  CFU: kolooniat moodustav ühik.“